HanseYachts

HanseYachts AG er en tysk yacht-produsent med hovedkontor i byen Greifswald ved Østersjøen. 

Selskapet er en produsent av seilyachter med lengder fra 29 ft (ca. 9 meter) til 67 ft (20,42 meter). Selskapet tilbyr monoskrog-seilbåter under merkene Hanse, Dehler og Moody. Motorbåter selges under merkene Fjord og Sealine. 

 Historie 
Grunnleggeren av HanseYachts Michael Schmidt investerte i 1990 penger i det konkursrammede verftet Schwarz som senere skulle bli HanseYachts. På den tid jobbet Michael Schmidt i det tyske America's Cup-laget, og i 1993 ble den første Hanse-båt, Hanse 291, lansert. Den var konstruert av svenske Carl Beyer som hadde tegnet Aphrodite 291 (også kalt Aphrodite 29) omkring 1982–1983. Hanse 291 har samme skrog, men er ellers en videreutviklet Aphrodite 291. Siden er Hanse 291 videreutviklet til 292 og 301. Hanses neste modell var 331, en videreutvikling av Finngulf 33, som fikk kortere mast og endret innredning.

I mars 2006 kjøpte HanseYachts 51 % av aksjene i norske Fjord Boats AS.Hanseyachtsag.com; Investor relations Første nye båt etter oppkjøpet var Fjord 40 open. 30. mars 2007 kjøpte selskapet seilbåtmerket'Moody fra britiske Premier Marinas Limited. Første nye båt etter oppkjøpet var den dekkshusbåten Moody 45 DS.

 Referanser 

 Eksterne lenker 

 Fjordboats
 Moodyboats

Kategori:Seilbåtprodusenter
Kategori:Selskaper etablert i 1990
Kategori:Tyske skipsverft